Cesarhanmun/geonobi-data huggingface dataset:
地名: 大興 (忠清道, 郡)
年: 1730.0

○設鞫于本府。 罪人椷刑問二次, 第四度直招云: "臣之婢貞業曰: ‘吾發一言, 則吾之上典及洞內人, 皆被禍。’ 臣之子世說曰: ‘其言似是, 天海者類, 守命母、必雄母, 貞業一處鉤覈, 則當歷歷告之。’ 上年冬間, 招問貞業則貞業曰: ‘必雄得罪於國, 有怨國之心, 與守命同入闕中放火, 當得寶具, 而自多好事。’ 云云。 自聞此變, 不卽告變之罪, 萬死甘心。 必雄、守命同黨, 卽漢江越邊居黃別將、部洞居南慶山之子兄弟、權瑎養子之同生、朴行義之子、睦天任, 往來松山云。 故訓將李䌖之子、燾島居南夏範、泮儒黃進士、廣州
              李觀濟、金一夔之次子及第者、南小洞
              吳慶增皆入之。 守命母言于貞業曰: ‘會賢坊
              沈判書家富, 入之爲好。 柳䋱之弟亦入之, 南人中稍出頭角者, 皆入之, 貞業與守命相親, 故箇箇知之。 至於放火之計, 則以爲: ‘必雄先入放火, 則闕內必撓亂, 此際率無賴黨六七十名入去, 爲罔測之計, 無賴輩思孝之軍官呂必迪入之, 譯官卞三錫、其子時昌、時和入之, 大興郡守趙隆, 擔當放火, 請由上來, 朱世邦亦欲領率無賴黨李夢燁之子及第者、必迪之四寸必彦, 亦入之。’ 貞業、守命, 丁寧傳說。"
地名: 大興 (忠清道, 郡)
年: 1783.0

○下綸音于八道曰: "予於元良初度日, 以开慶志喜之擧, 先行數件蠲恤之政, 仍示諸道停免之意, 彼大小民人等, 尙庶幾知予心之將有待耳。 今日卽予生朝也, 藩閫、牧伯, 率皆奉箋稱賀, 而惟予一心憧憧者吾民, 民之方殿屎, 恫若在己, 安用賀爲? 際玆大臣, 以庭候造公, 畿伯以巡事反面。 分等之狀, 雖甚纖悉, 猶不若面前講確之爲, 最易領略, 竝賜晉對, 特許陳達, 果然有益, 聞所未聞, 其遑急顚連之狀, 宛在我目中。 方秋已然, 明春可知。 嗟! 我畿氓, 何以聊生? 凡所以紓民力而裕民食者, 一一區畫。 其一曰。 新還餉之分數代捧也。 其二曰。 北漢
              平倉、江都大興、臨津
              長山城餉之捧留本邑也。 其三曰。 守摠兩營之諸色軍校等, 納米代錢也。 其四曰。 軍保、奴婢等身布、身貢尤甚邑, 依昨年例停退, 而昨年尤甚邑, 今年之次處。 昨年停退條, 仍令停退也。 其五曰。 沿江拯米之一竝停退也。 其六曰。 推奴徵債及各衙門宮房, 凡係擾民之事, 一切嚴防也。 其七曰。 摠廳還保, 以錢代捧也。 其八曰。 西米所分糶中, 大米之以小米分給, 還作大米者, 除耗收捧也。 其九曰。 廣州、楊根分院, 柴場居民之戶稅大米, 以小米代捧也。 其十曰。 湍、坡、豊、交等大同田所出大米, 以田米代捧也。 其十一曰。 江都禁御留營屬邑軍餉, 以錢代捧。 此末段二條, 無例之事也。 有司之臣, 雖有據法爭執之說, 而不拘常格, 亦許從施。 大抵今年年事, 均被災損, 水田旱田, 無甚彼此。 而尤甚邑稍實面里, 或有勝於之次邑之尤甚處, 餉米納米之代捧, 身布身貢之停退等事。 之次邑之尤甚面里, 一依尤甚例施行之意。 自廟堂, 詳細措辭, 行會該道, 因此而有布及者。 噫! 有民然後有國, 有國然後有還穀、餉米焉。 今之說者, 輒曰: ‘捧糴, 卽小民嗣歲之糧也。 況今畿邑穀簿, 纔經大賑, 在在枵然。 見方留儲多者, 不過千包, 小僅數三百斛。 今焉不捧, 前頭何以排巡分還’云。 此說非無據也。 予則以爲不然。 來後之接濟, 固所當念。 目前之椎剝, 不忍恝視, 新還停退一款, 玆不得不排衆議。 先期頒令, 尤甚邑及之次邑之尤甚面里三分一, 之次邑之次面、里實邑尤甚面里四分一, 之次邑稍實面里、稍實邑之次面里、五分一, 稍實邑、稍實面里六分一。 特許停退, 惟玆停免之敎, 非曰惠也, 秪欲少紓民力, 稍裕民食也。 咨! 我大小民人, 體十行敷心之諭, 念九重察眉之意, 須各安土, 奠厥攸業, 毋或重貽予宵旰之念。"
地名: 報恩 (忠清道, 郡)
年: 1451.0

○壬寅/視事。 執義朴彭年啓: "請遣行臺于各道。" 上曰: "當秋因備救荒雜物, 民事甚殷, 若遣行臺, 則恐致騷擾, 故停之耳。" 彭年曰: "秋則或貢賦或徭役, 事務多端。 守令憑此, 多行不法。 且聞全羅道有一守令, 交通校生, 因奸官婢, 慶尙道有一守令, 盜官物買馬, 本府移文推之。 然一時守令所犯, 豈肯窮覈? 必反加掩護。 若遣行臺, 庶得其情, 而民間疾苦, 亦可咨訪矣。" 上曰: "下三道遣一行臺爲可。 擇可遣者以聞。" 朝退彭年更詣闕啓曰: "命於下三道遣一行臺, 臣等以爲, 慶尙道地廣, 不可兼差, 慶尙道一人, 忠淸、全羅道一人, 分遣何如? 黃海、平安道, 雖曰凶歉, 亦宜分遣糾察。 且今安平大君, 往忠淸道
              報恩縣
              福泉寺, 前此聞, 忠淸各官, 預待大君之行, 以爲妄也, 果有今日之行, 各官豈無受弊? 頃當營搆福泉, 轉輪材瓦, 道內騷然。 今又有大君之行, 一道守令, 互相奔馳, 其供億之弊, 何可勝言? 須速命還, 如行佛事, 竝令禁止。" 上曰: "行臺不可各遣, 但以若等所聞, 遣一人, 若於所經道內, 又有聞見, 則竝推之亦可。 安平以私事出入近地, 何害於義? 初欲給傳, 恐其有弊不果也。 不日當還, 亦非佛事, 暫設水陸耳。 彭年曰: "大君今雖從權脫衰, 論其義則尙在衰絰之中。 凡居喪, 或看禮書或看樂書, 尙有節次, 而至於接人猶不爲也, 今遠離山陵, 出入遐方, 於義何如? 追薦之時, 則水陸猶云可矣, 非時敢行水陸, 亦非好事也。 須速命還。" 上曰: "近日當還。"
地名: 報恩 (忠清道, 郡)
年: 1460.0

○兵曹啓: "諸道諸驛革丞置察訪, 或幷一二三四道爲一道。 然驛路遼遠, 不得以時巡視。 且乘馹往來者, 謂爲一道, 不計遠近, 馳過數日程, 人馬俱困, 其弊不貲。 請以京畿及下三道諸驛量遠邇分道, 以京畿
              重林道所管仁川府
              重林驛ㆍ慶新驛、衿川縣
              盤乳驛、陽川縣
              南山驛、通津縣
              種生驛、富平府
              金輪驛、安山郡
              石谷驛, 同化道所管水原府
              同化驛ㆍ靑好驛ㆍ長足驛、南陽府
              海門驛、陽城縣
              加川驛、安城郡
              康福驛, 良才道所管衿川縣
              良才驛、廣州
              樂生驛、龍仁縣
              駒興驛ㆍ金嶺驛、竹山縣
              佐賛驛ㆍ分行驛、利川府
              阿川驛ㆍ吾川驛、陰竹縣
              留春驛ㆍ無極驛, 摠二十三驛合爲一道, 稱京畿左道, 以京畿左道察訪掌之。 忠淸道
              成歡道所管稷山縣
              成歡驛、天安郡
              新恩驛ㆍ金蹄驛、木川縣
              延春驛、淸州
              長命驛, 日新道所管公州
              日新驛ㆍ廣程驛ㆍ唯鳩驛ㆍ丹平驛ㆍ敬天驛、連山縣
              平川驛, 增若道所管沃川郡
              增若驛ㆍ加禾驛ㆍ土禾驛ㆍ順陽驛ㆍ化仁驛、懷德縣
              田民驛、永同縣
              會同驛、報恩縣
              原巖驛ㆍ含林驛、黃澗縣
              新興驛, 栗峯道所管燕岐縣
              金沙驛, 摠二十二驛合爲一道, 稱成歡道, 以增若道察訪掌之。 利仁道所管十驛、金井道所管十二驛、時興道所管五驛, 稱利仁道, 以本道察訪仍舊掌之。 栗峯道所管淸州
              栗峯驛ㆍ雙樹驛ㆍ猪山驛、鎭川縣
              台郞驛ㆍ長楊驛、文義縣
              德留驛、淸安縣
              時化驛, 連原道所管忠州
              連原驛ㆍ丹月驛、延豐縣
              安富驛ㆍ新豐驛、陰城縣
              用安驛ㆍ坎原驛、槐山郡
              仁山驛, 黃江道所管淸風郡
              黃江驛ㆍ水山驛ㆍ安陰驛、丹陽郡
              長林驛ㆍ令泉驛、永春縣
              吾賜驛、堤川縣
              泉南驛, 摠二十七驛合爲一道, 稱栗峯道, 以京畿、忠淸右道察訪掌之。 全羅道
              獒樹道所管二十五驛內, 南平縣
              廣里、吾林兩驛割屬永保道, 永保道所管二十驛內, 長城縣
              (丹嚴驛)
                  〔丹巖驛〕
                
              、茂長縣
              靑松驛割屬蔘禮道。 慶尙道
              安奇道所管寧海府
              寧陽驛ㆍ柄谷驛、盈德縣
              酒登驛ㆍ南驛, 長守道所管淸河縣
              松羅驛、興海郡
              望昌驛、迎日縣
              大松驛、長鬐縣
              大峯驛、慶州
              朝驛ㆍ六驛, 黃山道所管慶州
              奴谷驛ㆍ仇於驛、蔚山郡
              富平驛ㆍ肝谷驛, 摠十四驛合爲一道, 稱松羅道, 新置察訪掌之。 幽谷道所管十九驛、長守道所管十二驛合爲一道, 稱長守道, 以本道察訪仍舊掌之。 金泉道所管十六驛、沙斤道所管十五驛合爲一道, 稱沙斤道, 以本道察訪仍舊掌之。 召村道所管二十五驛、自如道所管十三驛合爲一道, 稱召村道, 以本道察訪仍舊掌之。 黃山道所管十驛、省峴道所管十五驛合爲一道, 稱黃山道, 以本道察訪仍舊掌之。 昌樂道所管七驛、安奇道所管十二驛, 合爲一道, 稱安奇道, 以本道察訪仍舊掌之。" 從之。
地名: 報恩 (忠清道, 郡)
年: 1466.0

○平安道節度使金謙光, 據滿浦鎭節制使鄭山彙呈啓: "野人
              李古納哈等來告曰: ‘節制使體殿下憐憫之意, 還給逃奴婢, 報恩無地。 心欲朝見謝恩, 以中朝所忌沮之, 欲由咸吉道而往。’ 山彙答曰: ‘彼此何異, 然各有邊將, 非予所知也。’ 古納哈又言: ‘李權赤到吾家曰: 「羅下軍有, 欲竢冬氷合, 復寇義州三島。」’ 山彙答曰: ‘前日再犯我邊, 邊將刻期擧師, 適中國止之, 且聖上憐憫汝輩, 不許出師, 邊將至今切齒。 彼若復來, 是自速禍也。’ 古納哈扣頭曰: ‘我等雖不能禁彼之惡, 若知彼竊發, 則馳報大國。’"
地名: 報恩 (忠清道, 郡)
年: 1469.0

○傳旨義禁府: "永屬亂臣康純妻富貴于昆陽, 妾春月于熊川, 弟末生于海南, 孽弟春生于固城, 子碩孫妾玉今于河東, 妾觀音非于泗川, 吳致權母卜之、妹五音粥于茂長, 閔叙妻石非于金海, 孽弟吾乙未于興陽, 朴自河兄自江于河東, 卞自義妻終生于固城, 曺敬治繼母終今、孽兄仲生ㆍ繼生ㆍ末生于長鬐, 李之楨父灼于寧海, 盧守同父祐于昌原, 崔戒之妻敬順于三元, 妾流伊、今音德于昆陽, 張益之妻甫德、妾子亡金ㆍ今音同于固城, 張順之妻陽非、妾龍非于盈德, 蔣西妻仲今、妾介德ㆍ延非于機張, 辛井保妻召史于寧海, 金實父憐先、妻權月、後妻善莊于鎭海, 曺允信父夢暉、文致彬父郁于興陽, 妾訥加伊、性非于光陽。 安置吳致權孽三寸叔加八里、卜仲于茂長, 閔叙妾女壻李玉山、三寸姪信同于昌原, 三寸姪乙同于興海, 朴自河三寸姪義宗于河東, 曺敬治孽三寸叔衆伊于固城, 者乙未、干麿孽三寸姪加沙、弟麻丁、異母弟介同于寧海, 洪亨生兄利生于沃溝, 異母弟利壽于盈德, 三寸姪季孫、哲孫于海南, 李之楨弟之斡、孽兄順生于延日, 姜利敬兄利誠于順天, 盧守同弟守剛、三寸叔禧禎、祉祈于固城, 弟守城于昌原, 辛井保兄鼎保、三寸姪緝ㆍ繡ㆍ樑ㆍ繼ㆍ緖于東萊, 兄益保、孽三寸姪卜只ㆍ同玉于河東, 孽兄存者于寧海, 孽三寸姪巾之ㆍ達亡ㆍ內隱同于梁山, 曺允信兄允屋、三寸叔仲敗ㆍ景明、三寸姪加朴于扶安, 文致彬兄有彬于羅州, 盧敬孫弟信孫于務安, 李鐵柱兄鈴柱、弟石柱于海南, 趙順宗孽三寸叔安守于順天, 趙永達弟永哲于鎭海, 李仲淳弟叔淳于長鬐, 金昌孫弟廣孫于盈德, 崔緩孽三寸叔都致于昆陽爲奴婢。 保授吳致權女子吳非于外祖中和住甲士楊孝順, 閔叙女子仲非于金海定役母石非, 洪亨生孫子方麿赤于安岳住從祖母火者羅友明妻七寶, 崔戒之子三亨、三利于昆陽定役母敬順, 張益之子芿叱同ㆍ萬同于固城定役母甫德, 蔣西子石乙伊于機張定役母仲今, 妾子哲同ㆍ哲山于機張定役母介德, 金實子升孫于鎭海定役母權月, 文致彬妾子亡吾之于光陽定役母性非, 李夏子正守ㆍ木守于賜柳漢婢母萬非, 竝待年永屬奴婢。 保授康純三寸姪金無赤于藍浦住母卜守, 阿只于潭陽住母命斤, 閔叙三寸姪石同于連山住母閔發妻李氏, 孽三寸姪山伊于報恩住母內隱伊, 洪亨生三寸姪虫介于尼山住母丹奉, 玄石ㆍ乙石于尼山住母彭非, 孝石于尼山住母允德, 李之楨孽三寸姪順同于星州住母召史, 姜利敬三寸姪命重于外祖順安縣令金孝振, 竝待年安置。"
地名: 報恩 (忠清道, 郡)
年: 1470.0

○刑曹三覆啓: "典獄囚內需寺奴萬子, 爲逆賊李施愛腹心, 敎誘古邑同, 造爲浮言, 又乘馹橫行, 助役扇亂罪; 私奴古邑同從萬子, 敎誘胥動浮言, 以致大亂罪, 竝律該凌遲處死。 緣坐財産, 皆依律施行。 報恩囚良人千斤重、私奴莫金, 沃川囚私奴申龍, 刦金義源家强盜罪; 康津囚正兵朴元金、船軍朴甫中, 刦正兵李之實家殺人、强盜罪, 竝律該斬不待時。" 從之。
地名: 報恩 (忠清道, 郡)
年: 1508.0

○臺諫合司啓前事, 且曰: "故參議沈潾妻李氏奴呈狀云: ‘延昌府院君
              金勘在廢朝, 依勢奪其主家。’ 此非士大夫所爲也。 勘非三公, 故已緘問矣, 然請亟罷其職。 閔孝曾邪謟殘酷, 而爲禁府堂上, 鄭光世煩濫不正, 而爲刑曹判書。 請遞之。 正言金凈前年八九月間, 以病親呈辭事詣闕, 報恩縣監延九齡, 亦來肅拜, 而內官成胤引九齡及凈於慶會南門, 而饋酒, 謂九齡曰: ‘凡事多由我而成。 前日閔蕃, 擬懷德縣監首望, 而蕃不欲爲, 故吾啓之曰: 「蕃今爲嘉禮都監郞官, 雖受點, 必還推。」 遂落點于姜熙臣。 今政, 蕃入報恩縣監望, 欲爲而囑我, 我不應曰: 「旣圖懷德, 勢難更啓。」 及啓望單子, 上曰: 「延九齡何如人也?」 吾啓曰: 「文臣而可人也, 遂落點于爾。」’ 臣等以爲, 報恩前後皆文臣也, 上必無是敎也, 但外人間之, 豈不致疑? 請治成胤罪, 且治閔蕃阿附宦官罪。" 傳曰: "成胤、閔蕃竝下禁府推之, 餘皆不允。" 臺諫又以原從族親加、閔子芳等事, 四啓, 皆不允。
地名: 報恩 (忠清道, 郡)
年: 1519.0

○戊寅/御朝講。 上曰: "安民爲本, 各道連歲凶荒, 民甚艱苦。 且今者罪人甚多, 被刑者似濫, 間必有冤抑。 若有關之罪則已, 不然, 當計其情法而處之。" 趙光祖曰: "此則有司之事。 若徒憑律文, 則固有拘焉。" 上曰: "不可盡用律文。" 參贊官宋欽曰: "民困莫今時若也。 軍士之不立番者, 行移于其道, 則以一族定送。 以此皆逃散。 若選上, 則幾盡逃散。 邦本如是, 可爲寒心。" 領事申用漑曰: "選上事, 前已議之, 以其人之逃去, 姑除其役, 則必皆臨其役期, 逃匿無餘矣。" 上曰: "惟在人耳。 各邑守令則已矣, 擇遣監司, 而令久任可也。 一期之內, 豈能究化?" 用漑曰: "今猶未滿一期而徑遞。 雖再期, 其能遵法乎? 如兩界監司之例, 而將率眷, 則必設營衙前, 凡事亦多有弊。" 光祖曰: "監司再朞事, 曾屢議之, 不爲再期, 則決不可見效。" 用漑曰: "監司再朞事, 臣計不然。 若兩界, 只於春秋行巡郡邑, 以兩界無事, 故猶可治也, 若他道, 則監司在一處, 民遠就訟, 此亦有弊。 非徒此也, 別設營衙前, 是又鉅弊, 而率眷以歸者, 亦豈無弊? 世宗朝, 嘗欲久任, 而未果行之。 雖立法, 恐終不得行也。" 上曰: "若鉅道, 則分左右道可也。" 執義朴守絞曰: "女樂決然去之之後, 講究其代用者, 可也。" 光祖曰: "此乃王化所關, 爲內宴而存之, 不免後世之譏。 宜(則)
                〔卽〕
              革去。" 上曰: "革之非難, 但內宴奏樂節次, 不可容易去之。 已令磨鍊, 姑待之。 且用男瞽、女盲, 則豈能指導乎?" 光祖曰: "或用宮人, 或用宦者, 或用女醫, 指揮節奏, 可也。" 上曰: "宮人所不能也, 且宦者不可入內。 予意女盲, 則不知節次矣。 雖以男樂隔墻奏之, 聲可徹于內也。 當更議處。" 守絞曰: "本宮別坐石命昌, 僞成內需司文字, 去年十月, 往全羅道, 欲以福泉寺田地器皿, 還其寺, 作弊于報恩縣。 所犯非輕, 本府推閱以詐稱官文之罪, 擬律以啓, 乃命功減一等, 而贖杖。 此似太輕, 何以懲惡?" 上曰: "功減例也。 且迷劣者所爲, 不足論也。" 光祖曰: "聞命昌甚奸邪。 恐或有非慈殿之所知, 而中間作弊也。 夫微細者之事, 本府不必欲被以徒年之罪, 然私通宮掖, 皆此人所爲, 不可不深治之。" 上曰: "罷去, 亦非所以容貰也。" 光祖曰: "功減則例也。 但除徒贖杖, 此實未便。" 守紋曰: "憑內需司, 乃敢如是, 固宜如律治罪。" 光祖曰: "寺刹老僧輩, 必交通內間, 須嚴治之。 且古則王子女, 必寓宰相及宗室鉅家, 今則乃寓於隘陋閭閻, 亦似不可。 若宗宰大臣之家, 則侍婢等亦不敢爲泛濫。" 上曰: "非欲使寓於閭閻。 但疑士大夫家, 亦有以爲難者故耳。" 非慈殿之所知, 而中間作弊也。 夫微細者之事, 本府不必欲被以徒年之罪, 然私通宮掖, 皆此人所爲, 不可不深治之。" 上曰: "罷去, 亦非所以容貰也。" 光祖曰: "功減則例也。 但除徒贖杖, 此實未便。" 守紋曰: "憑內需司, 乃敢如是, 固宜如律治罪。" 光祖曰: "寺刹老僧輩, 必交通內間, 須嚴治之。 且古則王子女, 必寓宰相及宗室鉅家, 今則乃寓於隘陋閭閻, 亦似不可。 若宗宰大臣之家, 則侍婢等亦不敢爲泛濫。" 上曰: "非欲使寓於閭閻。 但疑士大夫家, 亦有以爲難者故耳。"
地名: 報恩 (忠清道, 郡)
年: 1526.0

○全羅道觀察使柳灌狀啓曰: "道內各官孝行卓異者: 潭陽府書員權福, 早歲失母, 慟未報恩, 朔望設祭, 盡其誠敬, 事其父, 昏定晨省。 及歿, 晝夜號泣, 三年後忌日之月, 不食酒肉。 長水縣幼學金敬孫, 父死, 不離殯側, 哀毁過禮, 漁獵養母, 貿供甘旨。 母年過百歲而死, 敬孫年亦七十, 而三年不離墓側, 啜粥哀毁, 家有急難, 足不到門。 興德縣錄事吳俊, 其父腫疾, 或吮疽; 或嘗糞。 及歿, 哀毁過禮, 不食鹽醬、菜果。 羅州正兵崔致江妻良女能今, 夫亡, 朝夕泣血, 春秋製造衣服, 祭後燒焚。 今至十九年, 不改初心, 致哀盡禮, 又不食肉。 扶安縣進士崔弼成, 其母患乳腫甚苦, 藥餌無效, 吮腫得愈。 父進士秀孫得惡疾, 彌留累月, 百藥無效。 醫云: ‘蝙蝠可治。’ 時當冬月, 求而不得, 號天而泣, 蝙蝠自至, 和劑以進, 厥疾乃瘳。 前直長韓崇錫, 其母發癰幾死, 吮疽得全, 及其歿, 守喪盡哀。 又遭父喪, 親執奠饌, 廬墓喪祭, 一出至誠。 康津別侍衛高守儉, 父母之喪, 竝守墳三年, 仍居墓側, 朝夕致祭。 國忌日則不食酒肉, 又以素饌行祭, 二十五年, 略無懈心, 一鄕共推爲孝子。 古阜郡鄕吏李成浩妻今伊, 爲夫所黜, 其同生欲令改嫁, 誓死不從, 逃入舅父家。 舅父哀憐, 使其子成浩, 復合同居。 及其夫死, 日夜哭泣盡情, 行喪三年後, 仍着喪服, 堂中設靈座, 朝夕行祭。 衣服造置, 一依生時。 別侍衛李叔孫, 遭母喪, 哀毁過禮, 守墳, 一不來家, 三年內不飮酒。 沃溝縣別侍衛杜世俊, 其母病臥五十餘日, 須臾不離於側, 不解衣帶, 嘗糞以驗。 死後, 不與家人相話, 其母所嗜之物, 必盡力求得以奠。 晝夜哭聲不絶, 以終三年。 長城縣
              丹巖驛吏車舜年, 事親至孝, 如得異味必獻。 每遇佳節, 獻壽父母, 必邀鄕黨父老以樂。 其父仁甫得淋疾, 便澁不通, 氣絶, 舜年抱持, 籲天乞命, 吮其陽莖二日, 水道自開, 小便通下, 乃得復甦。 全州府生員朴世直, 性本厚重。 年十餘歲失母, 哀慕三年, 每傷事母不盡其年, 事父益謹, 奉養甘旨, 無不如意。 及歿, 啜粥三年, 不食羹醬, 草屨、苴杖, 不出洞口。 私奴金千同, 其母患惡腫, 卽斷指燒和于酒, 饋之, 病母卽愈。 幼學朴衡文妻金氏, 喪其夫, 三年內不梳頭, 朝夕親奠, 日夜哭泣。 喪畢後, 每製衣, 墳前哭祭, 移置神主前, 節改則遞舊易新, 哭焚淨地, 返魂享祀, 至今不怠。 金堤郡私奴難金, 其父母生時, 盡心孝養。 母死後, 廬墓三年, 仍居墓側。 又事主謹勤, 其主常患窮乏, 盡心救助。 得時新之物, 不獻於其主, 則不忍先嘗。 幼學尹師仁妻朴氏, 年二十五時喪夫, 今至十六年, 素服、素饌而節日及忌祭時, 親往墳前, 哀痛如初。 學生徐致明妻良女馬非, 年三十歲喪夫後, 二十一年, 不脫喪服, 設位版、素帳, 冬夏衣服造置, 朝夕設奠。 萬頃縣
              崔致江妻良女今伊, 年三十七歲, 無子女、喪其夫。 今已十七年, 衣白衣、不食肉、不茹葷。 奉神主, 設床帳, 香爐甁花, 朝夕上食, 備時物。 製時服以進, 燒舊易新。 朔望、俗節則疾病、風雨外, 必上墓以祭。"
地名: 報恩 (忠清道, 郡)
年: 1531.0

○己亥/命旌孝子中禁曺獻、私奴周都致閭, 賜孝子私奴裵四同米。
                【曺獻, 京居人。 其母遇惡疾幾死, 斫其右手指, 燒火和酒以進, 病癒。 時獻年甫十六七歲。 都致, 京居人。 其母以惡疾長臥, 一日或氣絶, 斫其左手指, 燒火和水以進, 卽蘇。 且其父嘗得病將死, 取糞嘗之。 四同, 京居人。 養其父母, 專心誠孝。 嘗遇合家時病, 兄弟避, 而四同獨留救病曰: "吾寧死, 不宜棄親而避。" 及其父死, 守墓三年, 不飮酒、茹葷, 每月朔望, 來省其母, 不宿卽還。 及其母死, 益加哀勵, 長在墓側。 其族親咸曰: "汝以單身, 守此無人之境, 脫有寇賊, 必遇大害。" 四同不聽曰: "父母之恩, 昊天罔極, 雖守墓三年, 難以報恩。" 服闋, 奉其神主于家, 朝夕祭祀, 夜則張燭焚香。】
地名: 報恩 (忠清道, 郡)
年: 1566.0

○庚辰/吏曹啓曰: "生員進士中六條俱備人, 該曹議于四大臣, 得四五人, 量用勸勵事, 前日有傳敎矣。 學生李恒
              
                【字恒之, 號一齋。 資性沈毅亢直, 立志堅確, 小無頗頗事。 引爲屢應武擧, 讀《大學》, 慨然有向學之意。 卽尋究義理, 不出門者數月, 自(陵)
                    〔能〕
                  潛心易學, 十有餘年。 必先盥洗, 然後開卷, 其爲學之心有可觀者。 然其學問無師友, 不無固滯之議。 且自許不淺, 常以設施爲心。 居泰仁縣, 鄕人有不善者, 必折辨是非, 故南人或有毁之者焉。】
              前參奉成運, 
                【字健叔, 擧進士, 成守琛之從弟也。 爲人溫恭尊雅, 稟度天然, 自無圭角占, 未嘗言人過惡。 中年猶爲親應科, 母沒遂廢家, 居報恩縣, 愛玩山水, 以琴書詩酒自遣。 取與有義, 足迹不到官門, 一鄕之人咸推仰之。 其授參奉, 詣闕謝恩, 不就職。】
              前別坐韓脩。 
                【生員也。 多病不赴擧。 爲人醇謹, 頗得持名。 嘗因公庶除別坐, 不就, 至是被擧。 然於經學則未聞云。】
              前參奉南彦經
              
                【擧生員, 百度不淺。 有進士供仁祐者, 以學問行義, 爲士林所許, 彦經其妹夫也。 早蒙薰習, 以此知名公薦, 薦授獻陵參奉有年。 至是被擢六人之中, 年最小而聲譽芳焉。】
              前參奉林薰, 
                【天稟純厚(賞)
                    〔詳〕
                  實, 事守甚孝。 曾擧司馬, 以公薦授參奉, 重違父志, 從亡踰年, 棄官歸泊。 年過六十, 執喪遵禮, 居墓三年, 足不出廬。 不爲矯激之行, 而一鄕推服, 人無異辭。 弟英亦孝友, 操行無異。 乃兄薰不治産業, 常付妻孥焱芸芸, 爲之經理, 俾免餒乏。 安陰其鄕也。】
              進士金範
              
                【庚子司馬壯元也。 居尙州, 有文名, 屢擧中, 遂不赴科。 性踈闊, 不事家業, 慈詳又過, 鞭捶不行於奴僕。】
              俱有才行, 雖有未中司馬者, 
                【李恒。】
              亦可用之人, 故竝啓。 但此人中或有年老者, 議于大臣, 則皆以陞敍六品爲當云。 取稟。" 傳曰: "如啓。"
地名: 報恩 (忠清道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 報恩 (忠清道, 郡)
年: 1596.0

○壬辰/上御別殿, 講《周易》。 講畢, 上曰: "經筵官其數不多, 而吏曹尋差授博學解《易》者無幾。 銓曹於一守令之差出, 猶知愼擇, 而經筵官則循例注擬, 大臣亦不留念, 殊爲未穩。 鄭經世、金時獻, 皆以公幹在嶺南。 此人未可招來耶? "金應南啓曰: "我朝規模, 例以被錄之人注擬, 而經世, 初以形勢看審事, 往嶺南中, 因都體察使啓請, 授之以築城之任。 然事有輕重, 欲爲招還。 林下窮經之儒, 亦欲招來, 以置顧問之地, 而恐有違於先王之制, 是以難之。" 上曰: "體察請留, 予不可從中止之。 宜下書于體察, 若可送則送之云云, 則體察必處置矣。" 應南啓曰: "城守雖急, 物力已竭, 亟城則民疲。 假使築城, 宜待農隙。" 上曰: "唐必勝,
                【天朝將官。】
              自西入來。 所齎箚付, 未知何事?" 同知事盧稷啓曰: "臣往見必勝, 未見箚付草, 則秘而不視。 大略正使, 以陪臣事, 通於兵部, 兵部回箚于正使也。" 上曰: "石尙書降調之說, 信乎?" 稷啓曰: "必勝則以爲, 非東封之故也。 且倭奴要討陪臣已久, 冊使亦已移咨,
                【朝臣賫咨方來。 朝臣, 姓劉, 正使管下也。】
              事係重大, 遲延不決, 姑待首相之來矣。"
                【柳成龍, 以覲母事, 在嶺南。】
              上曰: "外議如何?" 應南啓曰: "當初皆以陪臣渡海爲未便, 近見僉議, 皆云可送。" 盧稷啓曰: "送一陪臣, 固知無益於封事, 而恐彼賊執而爲言, 故苟且之議成矣。" 參贊官吳億齡啓曰: "今日送陪臣, 而明日又以難從之請, 要於我國, 則悔之無及。 欲從其請, 則義不可爲; 欲拒之, 則棄前功, 而受新禍也。" 上曰: "送之之禍, 不送之禍, 孰甚?" 應南啓曰: "不送則禍速矣。 下議之初, 欲不送, 而今欲送之者是已。" 億齡啓曰: "送與不送, 當遵皇朝命令, 宜竢奏聞之回報也。" 稷啓曰: "陪臣若送, 則當以跟隨天使爲名, 一時渡海。 若天使旣渡, 而陪臣獨往, 則顯如通信之行矣。" 應南啓曰: "彼賊, 旣得陪臣, 又要國王書契, 則此又事之難處者也。" 稷曰: "昨日劉朝臣謂臣曰: ‘彼賊要討陪臣, 若不從, 則必以數千兵迫之。 爾國何迷而不返乎?’ 臣答曰: ‘天朝冊使, 旣臨其營, 曾不畏懼威德, 尙遲渡海, 其情叵測。 雖送陪臣, 豈有盡撤之理?’ 朝臣曰: ‘所以遲延至此者, 日本八將官, 止其封事故也。 今則關白, 已殺八人, 封事無疑’ 云矣。" 特進官姜紳啓曰: "遼東人
              張大胡, 謂臣曰: ‘老酋宣諭之事, 胡大受不稟朝廷, 擅以余希元, 入往虜中, 有涉出疆之私交。 俺欲拿去希元云云。’ 此雖恐喝之言, 亦似未安矣。" 上曰: "軍門送敎師,
                【指大受。】
              敎師見地方有變, 發遣管下辯士, 開諭虜酋, 有何妨也? 況此事, 先稟於遼東及禮部矣。" 稷曰: "余希元冒稱軍門之令, 軍門以是嗔怒。" 應南啓曰: "軍門加罪於大受, 則大受欲免其罪, 必歸咎於我國矣。" 上曰: "天朝將官率皆荒唐之徒, 胡大受之爲人, 尤爲未盡。 渠以鍊兵敎師, 來此旣久, 未見一人之訓習, 徒貽民間之怨苦, 以此見天朝之無人也。" 稷啓曰: "頃見北兵使
                【李鎰。】
              狀啓, 則惠山越邊, 胡人築城。 是必老酋之令, 行於北胡也。 北方軍兵虛踈, 誠非細慮。 城底藩胡, 當給之物, 百不及一於平日, 而土兵之存者無幾。 平時則土兵有恒定之祿俸, 又有衲衣, 亂離以後, 二者皆廢。 撫綏之策, 所當汲汲講究。 若以該司所儲靑布, 下送于御史, 試才論賞, 則軍士必激感國恩矣。" 特進官李希得啓曰: "北方有官儲白鹽, 若分給土兵、藩胡則可矣。" 上曰: "竝令備邊司議啓。" 檢討官金弘微啓曰: "愛士之誠苟至, 則其於治國, 猶反手耳。 徂玆大敵猝至, 健將猛卒, 鳥驚魚駭。 朝廷命令, 不通於吏民, 諉以無法之國, 將不免於弱肉强呑, 幸賴白面書生, 奮袂長呼, 叫聚義旅。 雖不能勦滅方張之賊, 而處處把截, 故吏民知有法, 命令以通。 此皆聖上平日愛士之效也。 臣嘗語於人曰: ‘金城湯池, 非不壯固, 而曾不能防一賊, 惟愛士之效, 乃見於干戈搶攘中。’ 古人謂: ‘仁義爲甲冑, 愛士爲城池’, 信不虛也。 前報恩縣監張顯光, 素有家行, 博通《周易》。 亂離之後, 未嘗以衣食干於人, 眞士人也。 國恩隆重, 陞以六品, 而偃然棄官, 固爲非矣。 然若至拿鞫, 則恐非待士之道也。" 應南啓曰: "顯光, 迂拙儒士也。 曾在報恩, 憂民雖至, 而幹辦, 是其短也。 備邊司亦欲遞之, 渠亦聞奇, 棄官歸家, 非他厭避之比也。" 上曰: "顯光之讀書, 予不知; 迂拙, 亦不知。 但國法甚嚴, 渠若無意於仕宦, 則宜不赴任; 旣已委質, 則當此之時, 不可去官也。 王獄, 事體至重, 旣令拿來, 中路徑放未穩。 拿來後, 放之未晩。" 正言吳百齡啓曰: "兇賊在境, 今尙五年。 雖以封事羈縻, 而桀驁兇狡, 情實難測。 宜君臣上下, 同力一心, 朝夕警惕, 而日月旣久, 人心懈怠, 玩愒之習已成, 凡百措置之事, 將至于無可奈何, 極爲悶慮。 自上頻御經筵, 疇咨講劘, 酬酢庶政, 群僚孰不感激? 第以經筵之外, 引接似罕, 一應籌畫之謀, 或有所未盡達矣。 若以時引接大臣、臺侍、備邊司, 則國事有所裨益, 人心必不懈怠矣。"
地名: 報恩 (忠清道, 郡)
年: 1598.0

○忠淸道
              報恩縣
              聲足里居幼學金德民妻申氏, 丁酉倭亂之時, 從其夫與舅姑, 避賊于山中, 不意遇賊, 姑舅皆被害, 申氏與其夫妾, 一時被執。 賊見其年少, 俱繫頸曳出, 申氏度不得免, 泣謂其妾曰: ‘吾志素定, 分死無他。 汝不必死, 汝可姑從, 謀計圖還。’ 因拔劍抗聲罵賊曰: ‘余豈敢從汝生乎? 須速殺我。’ 右手持刀, 左手攀木, 聲氣益烈。 賊怒擊其右臂, 仆地而絶。 其婢燕之, 負其主兒, 隱匿其傍, 見其主遇害, 出而抱持, 賊幷害之。 其妾果自賊中逃還, 遂言其顚末, 歎服其節, 悲咽不自勝, 將此節義, 轉聞于朝, 旌門、復戶。
                【申氏乃都承旨申湜之女也。】
地名: 報恩 (忠清道, 郡)
年: 1602.0

○庚寅/掌令權縉來啓曰: "大司諫朴弘老、司諫鄭㷤、獻納崔忠元、正言柳永謹, 竝引嫌而退。 凡赴京之行, 以書狀官, 兼臺憲者, 蓋爲一行, 自使下至曆官, 法外之事, 皆得以糾檢也。 設令使臣有失, 亦當被糾於書狀官, 則糾檢一行, 此豈使臣之任乎? 今此濫駄犯禁之事, 自有主察之人。 朴弘老, 少無所失。 鄭㷤等處置出仕, 亦得其宜。 有何可避之嫌乎? 請大司諫朴弘老、司諫鄭㷤、獻納崔忠元、正言柳永謹, 竝命出仕。 忠淸道
              報恩居私婢萬之, 爲其母允之之冤死, 日日號哭於本府者, 今已四朔。 聽其言, 則上年正月初生, 其母被殺於靑山居朴孝愼, 而本道遷延不決, 以至於二年之久。 且孝愼同生孝儉, 呈狀本府, 亦非一再。 彼此情狀, 自此雖不可的知, 殺人重獄, 所當速決解冤, 而遲滯不決, 至於如此之久, 使遠方之人, 抱冤號訴, 極爲駭愕。 請本道監司推考, 俾令速決解冤。" 答曰: "竝依啓。"
地名: 報恩 (忠清道, 郡)
年: 1608.0

○持平李民宬、正言金緻等
              兩司啓曰: "元兇安置之後, 餘黨尙未正刑, 公議不行, 國是未定, 遲延遷就, 以至今日, 人心之憤鬱極矣。 許多不逞之徒, 雖不可一一徵治, 而姑以罪惡之尤著者及罪重而得免者言之。 及第金大來以狗彘之行, 素不齒人類。 爲元兇卵育, 其兇謀祕計無不與知。 常於其家聚會私黨, 至發不忍言、不忍聞之說, 傳播已久。 逮鄭仁弘上疏之後, 專主庭鞫之論, 必欲戕殺善士, 其爲陰慘, 莫邪爲下。 及第李惟弘便佞成性, 口蜜腹劍。 媚悅元兇, 大小謀議無不主張, 晝夜聚黨, 攘臂大言曰: ‘若不急爲鞫問, 無以殺仁弘。’ 其心慘毒, 甚於蛇虺。 及第宋
              素無行檢, 徒有樂禍之心。 作爲元兇鷹犬, 搏噬異己, 跳踉自恣, 以沮抑臺官。 論許浚之功, 驟爲銓郞, 汚辱名器。 及上年十月大行大王不豫之日, 職帶言官, 留連兄邑, 呼呶酣飮, 至於月晦而始返。 其忘君父、無忌憚之罪, 至此極矣。 及第成俊耉直一頑鈍鄙夫, 諂事元兇, 歷遍華貫。 久占銓郞, 援引朋徒, 作爲羽翼, 元兇之所欲爲, 觀望承奉之不暇。 及聞庭鞫之議, 欣然自當, 其罪豈止於大來之下哉? 及第李效元以瓘之子, 世濟其惡。 醜聲穢行, 國人所知, 以元兇親舊, 得躋淸班, 人之視之, 不啻若夜叉、魑魅。 當謀殺鄭仁弘之日, 元兇指揮天健曰: ‘今日諫長, 非此人不可。’ 及爲諫長, 張喙磨牙, 乃以屠戮善類爲報恩元兇之地。 奸兇鷹犬, 何代無之, 而未有甚於此人。 凡此五人, 厥罪惟均。 及第柳惺以元兇之姪, 藉其威勢, 淫穢貪黷無所不至, 包藏禍心, 多發不道之言。 及鄭仁弘抗疏之日, 恐怯亡婦之翁, 詰問指嗾之人, 謀起大獄。 是可忍也, 孰不可忍也? 及第洪湜以元兇腹心, 甘心服役。 及據銓曹, 濁亂朝政, 招朋引類, 使元兇大張氣勢, 皆此人之作孼也。 及第具寭, 特一土塊耳。 托跡兇門, 先陷論御醫之同僚, 附會兇謀, 後竄盡忠言之善士。 雖不足以人類責之, 罪則難赦。 及第南復圭以不服母喪之人, 自知得罪彝倫, 締結兇黨, 以爲發身之地。 許浚論啓之時, 陷害同僚; 鄭仁弘上箚之後, 擔當鞫論。 此四人罪無差等。 前同知中樞府事崔天健奴隷兇門, 秉執朝權, 大小除拜一從巨猾指揮。 行私場屋, 盡取柳家子弟, 國言藉藉, 恬不忌憚。 永慶前後疏箚, 皆出其手。 煽禍嫁孼之罪, 無一所逃矣。 前判書成泳外示朴野, 中藏巧詐。 諂事兇魁, 再占銓衡, 前後濁亂之罪, 昭不可掩。 前副提學宋應洵贊頌元兇, 至比周公, 公論旣發, 又先倒戈。 其諂媚反覆之態, 雖不足誅, 而箚中至有‘世子之情, 亦其一也’等語, 則令人氣塞。 前護軍柳永謹以元兇族親, 作爲爪牙。 當仁弘上箚之日, 自上在東宮下令, 而身爲宮僚, 敢以‘仁弘誣罔, 罪人斯得’等語, 飾辭回達, 又於李惟弘家, 同參庭鞫之論, 其罪極矣。 前佐郞柳&#x2289C;爲人愚劣, 不分菽麥。 特以元兇之子, 竊取銓選, 汚穢名器。 行司直黃暹以元兇一家之人, 長主三司之論。 李弘老爲忠州之日, 謀發請留之論, 心迹之敗露甚矣。 行副護軍宋駿以言愼之子, 附托元兇, 遍歷三司, 承望風旨無所不爲。 上年十月傳攝命下之日, 身爲玉堂之長, 附會元兇之議, 至欲陳箚簡通同僚, 其陰兇不測之狀, 昭著無疑。 前承旨李德溫, 本一奸細之人, 蝨附鼠拱於永慶之門。 承其指嗾, 恣行搏噬, 及授喉舌之地, 與其黨內外相應, 情狀敗露。 及第李慶祺諂附元兇, 無所不至, 力主起獄之論, 以售戕殺之計, 其爲陰慘, 有不忍言。 此九人, 元兇旣罪之後, 不可仄跡於輦轂之下。 請命金大來、李惟弘、宋
              、成俊耉、李效元圍籬安置, 柳惺、洪湜、具寭、南復圭遠竄, 崔天健、成泳、宋應洵、柳永謹、柳&#x2289C;、黃暹、宋駿、李德溫、李慶禥削奪官爵門外黜送。 行上護軍宋言愼, 本以陰兇悖惡之人, 濟以貪虐淫穢之行, 有同禽獸。 締結弘老、汝諄, 凶謀祕計無不參知, 至於潛附曲逕, 交通宮禁, 口不可道之言, 謀危國本之說, 傳播中外, 非一日矣。 及元兇得志之後, 知其兇詭之心, 自相符合, 擢置銓長、都憲, 引進同類, 排擊異己, 使兇勢鴟張, 至于此極者, 皆此人釀成也。 負此大罪, 尙逭邦憲, 衆怒輿情日以益激。 請命遠竄以正其罪。" 答曰: "旣已定罪, 不須更論。 黃暹等波及太多, 實爲過中, 不允。 宋言愼, 先朝老病之臣, 別無顯著之罪, 勿論可矣。"
地名: 報恩 (忠清道, 郡)
年: 1615.0

○司憲府啓曰: "近年以來, 法綱不立, 以私事任情殺人者, 八路之中, 不知其數。 全羅兵使李應獬, 以衙客之請, 差送哨官崔弘潤, 捕捉逃奴婢, 怒其不諧, 杖殺弘潤, 一道之人莫不慘痛。 其弟靈巖居崔弘澤, 呈狀于本府, 備陳‘應獬使衙客, 公然同坐, 私囑檢杖, 一從其言, 至於圓杖七十餘度, 五日之內, 卽爲致死。’ 其間情狀, 不可不拿問。 而全舡見捉, 物貨狼藉, 其貪縱亦不可不懲。 請兵使李應獬拿來, 依律定罪。 八路枉死之人, 一一摘發, 以正其枉殺無辜之罪。" 傳曰: "李應獬全舡見捉, 物貨狼藉云, 見捉於何處何人乎? 問于憲府。" 憲府回啓曰: "近來守令、邊將, 貪汚虐民, 罔有紀極, 民不聊生。 本府爲任, 在於糾百司、禁濫僞, 故日者, 因風聞, 聞李應獬新造全舡, 滿載米布等物, 來泊京江。 本府發禁吏, 捕舡人及領來人竝二名, 所載物件, 一一照數點視, 則大米一百七十石七升、綿布五十一疋、小盤五十七、玄琴四、琵琶二、白文席十五葉、油紙二十卷、油芚八浮、鞍子一、屛風五坐、七幅付圍帳二、石首魚二百七十七束、末醬三石、書冊二百十六卷、大小窓戶竝九十部、鼎五、松板八十五、眞油四斗、淸蜜二斗, 其他細琑之物, 難以枚擧, 皆是私用之物矣。" 答曰: "知道。 法府私發吏卒, 搜探京江, 法典所載乎? 舊例有據乎? 一時在法府者, 若非正直之人, 則行胸臆報恩讐, 未必不萌於此矣。 法外之事, 一臺官何必創開乎? 法不可不愼也。 李應獬事, 令本道査覈, 啓聞處置。 枉死之人摘發事, 依啓。"
地名: 報恩 (忠清道, 郡)
年: 1619.0

○己未四月初九日壬戌備邊司啓曰: "臣等竊見本司諸臣獻議, 其守經行權羈縻不絶之意, 大槪一樣, 而唯大提學李爾瞻之議, 以不稟天朝, 而與大邦讎, 私相約和, 爲人臣子, 寧有此理? 柳希奮之議亦以爲: ‘爾若深謝旣往, 歸順天朝, 則兩國舊好, 式相永保, 令邊將措辭。’ 云。 此二臣之議有異, 自下不敢的從, 敢稟睿裁。" 傳曰: "今此胡書之答, 有何難斷之事, 而一日二日, 已過七八日而不決, 兇賊其曰: ‘國王未及聞知乎?’ 我國處事不敏, 類如此矣。 禮判獻議之意, 尺童所知, 予雖昏病, 豈不知之? 但此賊立國建元, 諭帖稱朕, 則兇猾已極, 其桀驁難當之狀, 亦可知也。 只令邊臣措辭善答, 實非約和之意, 此議恐不可用矣。 兵判之議, 他語則好矣, 至如‘深謝歸順’等語, 其意雖美, 非徒伊賊不爲聽從, 似不必提起此語也。 大臣及李尙毅、金藎國、崔瓘、權盼等之議亦好, 但只曰: ‘父母有命, 子不得不從。’ 云, 則似有後日更擧之事。 若曰: ‘息兵和好, 各守封疆。’ 云, 則(乃前朝, 主明臣良, 善於應變等事, 而但)
              中朝人聞之, (則)未知以爲如何。 予意今玆奴賊, 雖極桀驁, 苟能善爲應變, 則足以弭禍, 而守國一如前朝, 不被兵禍矣。 顧予昏病, 何以策應於其間乎? 然係國存亡, 安得不言? 胡書中助某之說, 今不可提起, (而答之,) 唯以朴燁之意, 答曰: ‘建州所謂殺祖父之恨, 正如我國救倭兵之感, 建州之以怨報怨, 我國之以恩報恩, 其義一也。 天朝責德徵兵, (如我)屬國, 安敢有辭? 此則建州之所已知也。 戰敗將領差人出送, 甚可喜也。 若姜弘立等以下軍兵, 盡爲(一一)出送, 則可見建州和好之意。 王京此去數十日程, 啓知往來間, 差人久留不便, 敢此先報’, 云云。 且令河瑞國跟同護送, 雖或入往, 又以己意破格厚待, 勿置江邊草家, 而引入官舍, 握手開懷, 酌酒贈物, 期得其歡心可矣。 昔郭子儀, 與回紇盟, 但曰: ‘大唐天子萬年, 回紇可汗千年。’ 以爲善應變。 今亦依此, 以好(言)辭待之, (而已)勿爲日後惹事之端也, 而一邊具由奏聞, 移咨經略, 則天朝亦諒我國以直不諱之意也。 兵事貴速。 此差胡等, 若求朝廷所答, 則拒之亦難, 急送朴燁答書, 更觀其情, 似合機宜。 詳議善處。" (時, 奴酋旣送鄭應井等, 又遣差人致)書稱以: "天命二年, 後金國汗, 諭朝鮮國王。" 枚數七宗惱恨, 歸怨中朝, 且求助己, 約以通和息兵。 胡差至滿浦越邊, 結草幕以處, 王令過江入城, 款待贈物。 虜使之至我境, 自此始矣。 

○己未四月十一日甲子備邊司啓曰: "今此胡書回答事, (旣收群議, 仰稟睿裁)。 伏承批下, 聖算所及, 無非出於憂深慮遠之至, 有非臣等淺見所能窺也。 第其中數款, 實係重難, 不可不再溷天聽也。 聖敎有曰: ‘只令邊臣措辭善答, 實非約和之意。’ 邊臣所答, 卽是朝廷之意, 早晩必掛於天下之耳目。 (其所措語,) 必須據理直說, 無有回互之辭, 然後可以無愧於聽聞, 而虜雖兇頑, 亦知事理之當然矣。 聖敎有曰: ‘深謝歸順。’ 等語。 其意雖美, 伊賊旣已(動兵)逆天, 自我深謝歸順等語, 文字太露, 稍加點化, 使不至於激(彼之)怒無妨。 聖敎有曰: ‘父母有命, 子不得不從云, 則似有後日更擧之事。’ 我國事天朝如父母, 亦奴賊之所知也。 今此從征, 實同子從父命云爾, 則情義俱到, 出於秉彝後日之事, 非所慮也。 聖敎有曰: ‘建州所謂殺祖父之怨, 正如我國救倭兵之感, 以怨報怨, 以恩報恩, 其義一也。’ 臣等之意, 若曰以怨報怨, 是以奴賊之犯順, 爲報怨當然之擧, 語意未安, 恐難形諸文字也。 聖敎有曰: ‘姜弘立以下軍兵, 盡爲一一出送, 則可見(建州)和好之意。’ 奴賊旣以弘立等爲奇貨, 今若自我要送, 則彼必益肆操縱(之心), 不如姑置勿問也。 今宜遵奉聖敎, 兼採諸臣獻議, 令承文院善爲措辭, 急急下送于朴燁處, 使之傳給(宜當)。 差胡, 旣不能據義斥絶, 則厚饋以送, 不妨待夷之道。 河瑞國跟同入送之意, 幷依上敎, 下諭于朴燁爲當。" 傳曰: "依啓。 犬羊其可責以義理乎? 在我有可恃之勢, 則當依卿等之請, 或焚書斥絶, 或據理開諭, 無所不可矣。 顧我無一毫可恃之事, 而徒以高論談鋒, 欲折其詬天之勢, 危亡必矣。 何待智者而知之乎? 以大唐兵威, 尙且與回紇約和, 況(惟)我小邦乎? 昔在壬辰倭書之答, 一如今日之論, 故翌年卽致大兵。 前轍不遠, 而卿等徒欲以大義, 觸怒於兇虜, 不思之甚也。 以怨報怨云者, 非謂的當之言, 只擧胡書中所言而攻破也, 有何所妨乎? 鄭應井等出送爲喜之言, 徵及可矣。 弘立等雖姑置不論, 數千精卒, 盡陷於虜庭, 則卿等獨無惻隱之心, 而使之遂爲辮髮之兵乎? 況以鳥銃、片箭等技, 傳習於胡中, 則其害如何? 諸卿何不念及於此乎? 且凡接待贈物, 豈可只令朴燁爲之? 自此詳細指授可矣。 此差胡入置于滿浦館舍, 有何大妨? 極盡善待以送可矣, 一邊下諭, 一邊令解事宣傳官, 一時言送于朴燁處。 大槪今此胡書, 係國存亡, 諸卿不能善爲應變, 入來十餘日, 尙不處置。 至於昨日, 旣會還罷, 夜深後議啓, 但使寡昧, 獨爲憂惱。 國勢危亡不日, 予中夜痛歎, 當日內某樣善處, 急急答送。"
地名: 報恩 (忠清道, 郡)
年: 1620.0

○司諫院啓曰: "使臣將命赴京, 只以不辱爲任而已。 (今聞)
              李廷龜等入京, 要譽於中朝一學士, 而各得其序, 廷龜刊其詩, 汝恪鋟其文, 旣廣布中原, 先送國中, 欲其家傳而戶誦。 其露醜貽譏, 固不足言, 妄喜學士之愚侮, 以卓異曺、劉, 軼駕李、杜自當。 至於汚穢榟棗, 曾不知恥, 若不喪心, 必有所爲而發也。 廷龜序汝恪之文, 竝驅中原等語, 雖是妄發, 詎免中朝執言構罪之資乎? 自前我國(文章, 不敢輕示中國, 故雖)文人之奉使赴京者(非一, 而)果有自印其文如廷龜者乎? 近來人心不測, 奸巧百出, 設有凶人, 假托
              廷龜所爲, 國家所忌文字, 任意印出, 則其逞奸售孽, 將自此而始矣。 (廷龜作俑之罪, 固不可不治, 汝恪效而亦墜, 持憲行臺檢飭員役者, 亦如是乎?) 況廷龜曾以黨逆之罪人, 屢被聖上好生曲貸之鴻恩, 不思革心報恩, 反有如此縱恣無忌之事, 聞(之)者莫不憤惋。 請李廷龜、柳汝恪等拿鞫, 依律定罪。 (近來守令之貪虐無忌者, 八路同然, 生民之塗炭、國家之危亡, 皆由於此。 臣等雖逐日論列日, 亦不足矣。 姑以甚者言之,)
              淸道郡守沈大復爲天安郡守時, 惑於所嬖, 詬辱其母, 至於其母, 眼前婢子三人, 一時撲殺, 聞者莫不痛愕。 如此悖倫之人, 不可付諸字牧之任, 請命罷職不敍。 鐵原府使南贇
              (本以無狀之人), 到處剝割, 及授本府, 益肆貪虐, 凡各司貢物, (托以京人,) 自爲防納, (輸以秋毫, 責以倍蓰, 少有不足, 鞭扑狼藉, 一境嗷嗷如在水火, 如此之人, 不可一日在官重貽民害。) 請命罷職。"
地名: 報恩 (忠清道, 郡)
年: 1664.0

○壬申/大司諫李弘淵以被擊錚人李承益侵斥, 引避。 正言申厚載處置請出, 上從之。 先是, 出身梁士國, 與李楹者爭訟奴婢, 曾已兩度處決。 其後士國又擊錚訴冤, 該院以屬公之意, 循例回啓。 自上, 下敎曰: "旣因筵臣陳達, 兩度得伸之訟, 勿許聽理, 已有定制, 則本院之任意聽訟, 誠極痛駭。 堂上郞廳竝先罷後推。" 弘淵曾爲判決事時, 亦以待房掌遞代後處置之意回啓, 故今以獨免罷推爲不安。 且黃澗幼學李承益, 與報恩人金得洙, 有先山相訟事, 弘淵曾爲本道監司時, 因刑曹回啓, 有査決之事。 其後承益擊錚, 以爲得洙及監司六寸孫壻, 本道査決, 出於循私, 極其詆毁, 故弘淵有此引避, 而滿紙縷縷, 語多鄙俚, 有若訟庭爭鬨之言, 失臺閣之體, 物議嗤之。

○壬申/大司諫李弘淵以曾爲判決事時, 有梁士國之訟, 誤爲聽理之失, 且被擊錚人李承益侵斥, 引避請遞, 上命勿辭。 正言申厚載啓請出仕, 從之。 先是出身梁士國與李楹者, 多訟奴婢, 曾已兩度處決。 其後, 士國又擊錚訴冤, 該院以屬公之意回啓, 自上下敎曰: "旣因筵臣陳達, 兩度得伸之訟, 勿許聽理, 已有定制, 則本院之任意聽訟, 誠極痛駭。 堂上、郞廳, 竝先罷後推。" 弘淵爲判決事時, 亦循例回啓, 故今以獨免罷推爲不安。 且黃澗幼學李承益, 與報恩人金得洙, 有先山相訟事, 弘淵曾爲本道監司時, 因刑曹回啓, 有査決之事。 其後承益擊錚, 以爲得洙, 乃監司六寸孫壻, 本道査決, 出於循私, 極其詆毁。 故弘淵有此引避。
地名: 報恩 (忠清道, 郡)
年: 1667.0

○報恩有女人, 與其婢夫相奸, 潛殺其夫, 事覺治之。 全義人愼相尹, 有前後妻, 前出女年可十五。 相尹惑於後妻, 受其讒言, 蹴殺之。 尼山人私奴萬世揮刃作變, 亂擊其父, 同里人共縛囚之。 妻殺夫、父殺子、子弑父之變, 竝出於一道, 道臣以聞。

○忠淸監司報, 報恩士族女, 與婢夫相奸, 潛殺其夫, 尼山私奴萬世, 刃弑其父。 竝鞫治伏誅。 又報全義人愼相尹, 惑於後妻, 蹴殺前妻女, 亦按律治之。 妻弑夫, 子弑父, 父殺子之變, 一時竝出於一道之內, 實前古所未有者也。
地名: 報恩 (忠清道, 郡)
年: 1719.0

○旌褒孝行節義人。 平澤私婢千芩、沔川學生李性一、淸州士人李命煥妻申氏、木川士人金天揆、平澤私婢賤生、鎭川士人李熺、順天軍人金今先妻金氏、靑陽民韓道東妻崔氏、報恩幼學具爾極、平山士人洪萬昌妻金氏等十人, 以孝行貞節, 旌其閭; 唐津私奴同立ㆍ私婢莫芝、扶餘禁衛軍吳成安、唐津御營軍金斗尙、寧邊官奴四軍、順安寺奴弼柱等六人, 以孝行免役; 平山進士閔采萬、通德郞李時煥等二十五人, 以孝行忠義贈職; 松禾村民車成弼、衿川私婢二貞等四十一人, 以孝行貞節復戶; 沃溝村童金善文、价川村女善香等三十七人, 以孝行貞節, 賜物有差。
地名: 報恩 (忠清道, 郡)
年: 1727.0

○憲府
                【持平安相徽。】
              申前啓, 又啓言: "咸興判官任適, 請得寺奴婢, 移屬本府, 而搜括之際, 一境嗷嗷。 報恩縣監金得大, 憑藉松禁, 勒奪民人板材。 竝請罷職不敍。" 不允。
地名: 報恩 (忠清道, 郡)
年: 1728.0

○湖西安撫使金在魯狀啓言: "賊百孝奴末從供: ‘三月十七日, 元普給一封書曰: 「報恩倅, 方留住槐山, 飛傳此書, 受答以來。」 故往槐山, 則報恩官留在鄕校洞
              李生員家, 與權進士等, 同話受答, 夜還時鷄鳴矣。 元普見書, 卽行率奴萬才騎騾子, 日未明馳往槐山, 其夕還來。 淸州敗陣之後, 招給鳥銃曰: 「勿論本官下輩與大小官人, 如有不時入來者, 不待吾言, 皆放殺。」 盡夜使之守直於大舍廊。’ 奴成績又供: ‘萬才受書簡, 長時往來於嶺南陜川等地, 淸州變生之後, 使萬才, 往來於麟佐兄弟、槐山
              李生員家謀議, 欲屠戮忠州城, 聞賊敗, 移避家屬於家後書堂。 百孝稱赴科上京, 募得砲手十餘名, 奴子亦有砲手, 晝則稱以獵雉, 列立於峰頭, 夜則率行於邑內等處。 本州城頭擺立之時, 大命、祖謙、性孝、景孝等, 乘夜來到密語, 元普卽令鞴鞍於騾子, 率大命等及砲手, 往邑內, 未明還歸, 如是者再。 當初束伍軍等, 赴陣城內時, 元普多備酒肴, 坐路邊, 執酒而饋, 軍人曰: 「汝等觀勢, 入於鄭都令之邊, 然後可以生活。」 云。 淸州賊, 約以來會此處, 故元普等, 晝夜整待。 給奴鳥銃曰: 「近來禁府都事, 下來忠州、槐山等地者甚多, 汝若中路放殺, 則當重賞。」 奴答以天地間, 何以殺奉命使臣? 元楷拿去時, 家藏雜物, 盡爲埋置, 軍服軍器, 使萬才燒火。’"